เอกสารหมายเลข 2

**รายงานการประชุมสภาองค์การบริหารส่วนตำบลหนองช้างแล่น**

**สมัยสามัญ สมัยที่ 3 ประจำปี พ.ศ.2562**

**วันที่ 13 เดือน สิงหาคม พ.ศ.2562 เวลา 13.30 น.**

**ณ ห้องประชุมสภาองค์การบริหารส่วนตำบลหนองช้างแล่น**

**- ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมพงษ์ จันโพธิ์ | ประธานสภา อบต. | สมพงษ์ จันโพธิ์ |  |
| 2 | นางสาวจรินทร์ แก้วระยับ | ส.อบต. ม.9 | จรินทร์ แก้วระยับ |  |
| 3 | นายประเสริฐ ไชยทอง  | ส.อบต. ม.5 | ประเสริฐ ไชยทอง  |  |
| 4 | นายอัฑฒ์พงศ์ ย่องซื่อ | ส.อบต. ม.11 | อัฑฒ์พงศ์ ย่องซื่อ |  |
| 5 | นายจงรักษ์ ไทยกลาง  | ส.อบต. ม.9 | จงรักษ์ ไทยกลาง  |  |
| 6 | นายสมพร ภิรมย์ | ส.อบต. ม.4 | สมพร ภิรมย์ |  |
| 7 | นายคนึง ชัยวิเศษ  | ส.อบต. ม.8 | คนึง ชัยวิเศษ  |  |
| 8 | นายสุพร ศรีสง่า | ส.อบต. ม.12 | สุพร ศรีสง่า |  |
| 9 | นายสุรพงษ์ ศรีทอง | ส.อบต. ม.12 | สุรพงษ์ ศรีทอง |  |
| 10 | นายอุทัย จิตรอักษร | ส.อบต. ม.10 | อุทัย จิตรอักษร |  |
| 11 | นายสุดใจ บุญลือเลิศ | ส.อบต. ม.8 | สุดใจ บุญลือเลิศ |  |
| 12 | นายอนันต์ ฉางแก้ว | ส.อบต. ม.1 | อนันต์ ฉางแก้ว |  |
| 13 | นางละเมียด ปู่เพ็ชร  | ส.อบต. ม.7 | ละเมียด ปู่เพ็ชร  |  |
| 14 | นายลอบ ซุ้มวุ้ง | ส.อบต. ม.6 | ลอบ ซุ้มวุ้ง |  |
| 15 | นายทัศนศิลป์ จันทร์แจ้ง | ส.อบต. ม.5 | ทัศนศิลป์ จันทร์แจ้ง |  |
| 16 | นางสาวนันทยา ชูคงนวน  | ส.อบต. ม.10 | นันทยา ชูคงนวน  |  |
| 17 | นายสุวิชาญ นาคแท้  | ส.อบต. ม.3 | สุวิชาญ นาคแท้  |  |
| 18 | นายสมคิด เสณี  | ส.อบต. ม.4 | สมคิด เสณี  |  |
| 19 | นายชนะ เดชภักดี | ส.อบต. ม.3 | ชนะ เดชภักดี |  |
| 20 | นายโสภณ คีรีเดช | ส.อบต. ม.6 | โสภณ คีรีเดช |  |
| 21 | นายกิตติศักดิ์ ศรีสง  | ส.อบต.ม.2 | กิตติศักดิ์ ศรีสง  |  |
| 22 | นายนรินทร์ จันดี  | ส.อบต.ม.11 | นรินทร์ จันดี  |  |

**- ผู้ลาประชุม**

 นายชำนาญ อ่อนชาติ ตำแหน่ง ส.อบต. ม.2

**- ผู้ขาดประชุม -**

-2-

**- ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายเขต อ่อนชาติ | รองนายก อบต. | เขต อ่อนชาติ |  |
| 2. | นายโสพาศ เมืองแก้ว | นายก อบต. | โสพาศ เมืองแก้ว |  |
| 3. | นายกิตติกร แสงจันทร์ | รองนายก อบต. | กิตติกร แสงจันทร์ |  |
| 4. | นายทองคำ สูงสุด | ผอ.กองช่าง | นายทองคำ สูงสุด |  |
| 5. | นายวีรวัฒน์ ง่วนอ่อน | หัวหน้าสำนักปลัดฯ | วีรวัฒน์ ง่วนอ่อน |  |
| 6. | นายสรวิศย์ คงอ่อน | ปลัด อบต. | สรวิศย์ คงอ่อน |  |

เปิดการประชุมเวลา 13.30 น.

**นายสรวิศย์ คงอ่อน**  เรียนท่านประธานสภาองค์การบริหารส่วนตำบลหนองช้างแล่นที่เคารพ

**เลขานุการสภาฯ** กระผม นายสรวิศย์ คงอ่อน เลขานุการสภาองค์การบริหารส่วนตำบลหนองช้างแล่น ได้ตรวจนับท่านสมาชิกสภาองค์การบริหารส่วนตำบล ที่เข้าร่วมประชุม ปรากฏว่าครบองค์ประชุม เรียนเชิญท่านประธานสภาดำเนินการตามระเบียบวาระการประชุมครับ

**นายสมพงษ์ จันโพธิ์** สวัสดีท่านสมาชิกสภาองค์การบริหารส่วนตำบลหนองช้างแล่นทุกท่าน

**ประธานที่ประชุม** วันนี้เป็นการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 3 ประจำปี พ.ศ.2562 เมื่อสมาชิกสภาองค์การบริหารส่วนตำบล มาครบองค์ประชุมขอเปิดประชุม

**ระเบียบวาระที่ 1** **เรื่องที่ประธานจะแจ้งต่อที่ประชุม**

* 1. **เรื่องสมาชิกลาประชุม**

**ประธาน** 1.นายชำนาญ อ่อนชาติ ตำแหน่ง ส.อบต. ม.2

**ระเบียบวาระที่ 2** **เรื่องรับรองรายงานการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 2 ประจำปี พ.ศ.2562 เมื่อวันที่ 14 มิถุนายน 2562 เวลา 13.30 น.** (เอกสารประกอบหมายเลข2)

**ประธาน** ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 33

 (วรรค 1) รายงานการประชุมสภาท้องถิ่นทุกคราวต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น

 (วรรค 2) การแก้ไขถ้อยคำในรายงานการประชุมให้กระทำโดยมติของที่ ประชุมสภาท้องถิ่น

 (วรรค 3) รายงานการประชุมสภาท้องถิ่นทุกครั้งอย่างน้อยจะต้องมีรายชื่อ

สมาชิกสภาท้องถิ่นที่มาประชุม ลาประชุม และขาดประชุม

-3-

(วรรค 4) ให้เลขานุการสภาท้องถิ่นปิดประกาศรายงานการประชุมที่สภา ท้องถิ่นมีมติรับรองแล้ว ในที่เปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ

คณะกรรมการตรวจรายงานการประชุมของสภาองค์การบริหารส่วนตำบลหนองช้างแล่น ได้ตรวจรายงานการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 2 ประจำปี พ.ศ.2562 เมื่อวันที่ 14 มิถุนายน 2562 เวลา 13.30 น.แล้ว ในเบื้องต้นรายงานการประชุมถูกต้อง

**ประธาน** มีสมาชิกท่านใดจะขอแก้ไขรายงานการประชุมหรือไม่ ถ้ามีขอให้เสนอต่อ

ที่ประชุม ถ้าไม่มีถือว่าที่ประชุมรับรองรายงานการประชุมครับ

**มติที่ประชุม**  รับรองรายงานการประชุม

**ระเบียบวาระที่ 3 เรื่องที่เสนอใหม่**

 **- ญัตติขอความเห็นชอบร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2562**  (เอกสารประกอบหมายเลข 3)

**กฎหมาย พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมจนถึง (ฉบับที่ 6) พ.ศ.2552**

**มาตรา 87** งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด

  **วรรคสาม** เมื่อสภาองค์การบริหารส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมแล้ว ให้เสนอนายอำเภอเพื่อขออนุมัติ และให้นายอำเภอพิจารณาให้แล้วเสร็จภายใน สิบห้าวันนับแต่วันที่ได้รับร่างข้อบัญญัติดังกล่าว

 **วรรคหก** ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบลพิจารณาไม่แล้วเสร็จ ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหาร ส่วนตำบลเสนอและให้ดำเนินการตามวรรคสามต่อไป

 **วรรคท้าย** ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบล จะแปรญัตติเพิ่มเติมรายการหรือจำนวนในรายการไม่ได้ แต่อาจแปรญัตติได้ในทาง

 -4-

ลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกสภาองค์การบริหารส่วนตำบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทำมิได้

**ระเบียบ** **1.ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมจนถึง (ฉบับที่ 3) พ.ศ. 2543 หมวดที่ 2 ลักษณะของงบประมาณ**

 **ข้อ 9** เงินรายจ่ายประจำปีขององค์กรปกครองส่วนท้องถิ่น ให้จัดทำเป็นงบประมาณรายจ่ายประจำปี และให้มีงบประมาณการรายรับประกอบงบประมาณรายจ่ายประจำปีด้วย

 **2.ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554**

 **ข้อ 45 วรรคสาม** ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สองให้กําหนดระยะเวลาเสนอคําแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับ หลักการแห่งร่างข้อบัญญัติงบประมาณนั้น

 **ข้อ 47** ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

 เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

  **กรณีไม่รับหลักการ**

 **ข้อ ๔๘** ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนําปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจํานวนที่กฎหมายว่าด้วยองค์กรปกครองส่วนท้องถิ่นนั้นกําหนด โดยให้นําวิธีการเลือกในข้อ ๑๒ แห่งระเบียบนี้มาใช้บังคับโดยอนุโลมแล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาลให้แจ้งผู้ว่าราชการจังหวัดทราบ กรณีองค์การบริหารส่วนตําบล ให้แจ้งนายอําเภอทราบ ทั้งนี้ ให้ดําเนินการภายในสามวันนับแต่วันที่สภาท้องถิ่น มีมติไม่รับหลักการ

 -5-

 **กรณีรับหลักการ**

 **ข้อ ๔๙** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกําหนดระยะเวลาเสนอคําแปรญัตติต่อคณะกรรมการแปรญัตติด้วย

 ภายในระยะเวลาเสนอคําแปรญัตติที่สภาท้องถิ่นกําหนดตามวรรคหนึ่ง ผู้บริหารท้องถิ่น หรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคําแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

 **ข้อ ๕๐** เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคําแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่าสิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

 ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น

**ประธาน**  ขอเชิญนายกองค์การบริหารส่วนตำบลหนองช้างแล่น เสนอร่างข้อบัญญัติ

 เรื่อง งบประมาณรายจ่ายประจำปีงบประมาณ พ.ศ.2563 ครับ

**นายโสพาศ เมืองแก้ว** คำแถลงงบประมาณประกอบงบประมาณรายจ่ายประจำปีงบประมาณ

**นายก อบต.** พ.ศ.2563ครับ

-10-

**ประธาน**  ขอขอบคุณ ท่านนายกองค์การบริหารส่วนตำบลหนองช้างแล่น ที่ได้เสนอร่างข้อบัญญัติ เรื่อง งบประมาณรายจ่ายประจำปีงบประมาณ พ.ศ.2563 ครับ สมาชิกท่านใดมีข้อสงสัยจะสอบถามหรือจะอภิปราย ขอเชิญครับ

**ประธาน** ขอเชิญ นายทัศนศิลป์ จันทร์แจ้ง ส.อบต.ม.5 ครับ

**นายทัศนศิลป์ จันทร์แจ้ง** กราบเรียนท่านประธานที่เคารพ กระผมนายทัศนศิลป์ จันทร์แจ้ง

**ส.อบต.ม.5** วันนี้กระผมรู้สึกเป็นเกียรติอย่างยิ่งที่ได้คุยกับเพื่อนสมาชิกก่อนที่จะประชุมครับ วันนี้เป็นเรื่องที่สำคัญเกี่ยวกับร่างข้อบัญญัติงบประมาณประจำปี 2563 ซึ่งเป็นหน้าที่ของสมาชิกสภาตามมาตรา 46(2) นั้นคือให้ความเห็นชอบร่างข้อบัญญัติ

 ครับท่านประธาน เนื่องจากท่านนายกองค์การบริหารส่วนตำบลหนองช้างแล่น ได้แถลงงบประมาณไปแล้วนะครับ ท่านประธานครับประเด็นแรกผมจะคุยในเรื่องของงบการลงทุน หลายโครงการที่เข้าสู่ข้อบัญญัติจำนวนเงินล้านเศษๆ มีโครงการไล่ตั้งแต่ หมู่ที่ 1,หมู่ที่ 8 ,หมู่ที่ 3 ,หมู่ที่ 10 มาดูในเรื่องของการประชาคม วันที่ 1 มีนาคมที่ผ่านมาระดับตำบลตรงนี้แก้ปัญหาให้ถูกจุด แต่ในร่างข้อบัญญัติงบประมาณปรากฎว่าไม่มี ซึ่งจะเห็นว่าในที่ประชาคมหมู่บ้านจะมีของหมู่ที่ 3 และหมู่ที่ 1 คือถนนสายคุณเชือน แต่ในการประชาคมขึ้นอันดับหนึ่งให้จัดทำถนน คสล. ภายในวัดศรีรัตนารามหมู่ที่ 2 และหมู่ที่ 5 ซึ่งต้องการระบบประปาแต่ยังไม่ได้เข้าสู่ร่างข้อบัญญัติแต่ไม่เป็นไรเพราะนายกมีหลายกระเป๋าไม่ว่าจะเป็นงบกลางก็สามารถทำได้แต่การแก้ปัญหาต้องแก้ให้ตรงจุดในส่วนของหมู่ที่ 5 จากที่กรมทรัพยากรน้ำและธรรมชาติได้แจ้งจะเกิดภัยแล้ง ต้องมีการแก้ที่ระบบน้ำประปาซึ่งจะเกิดวิกฤตภัยร้อนทุกปี ฉะนั้นแล้วต้องแก้ปัญหาให้ตรงจุดครับ

 ในเรื่องของงานกีฬาและสันทนาการ มีงบจัดแข่งขันกีฬาภายใน งบประมาณ 250,000 บาท เป็นสิ่งที่ดีครับแต่วันนี้ในพื้นที่ประชาชนเกิดวิกฤติการติดยาเสพติด ถามว่าในการจัดโครงการจะเกิดประสิทธิภาพหรือไม่ เด็กห่างไกลยาเสพติดมากขนาดไหน ดูจากหลายหมู่บ้านมีเด็กติดยาเสพติดและประสบปัญหาเพราะคนที่ขายใส่เสื้อเขียว จะถามว่าจะแก้ปัญหาได้อย่างไรจึงอยากฝากไว้ แต่จะมีงบอยู่งบหนึ่งถ้าจำไม่ผิดดีใจแทนเยาวชนงบตั้งไว้จำนวน 60,000 บาท ผมขออนุญาตเป็นงบเกี่ยวกับการส่งตัวแทนและเยาวชนร่วมการแข่งขันกับหน่วยงานอื่น มีข้อสังเกตเมื่อปีที่แล้วผมมีเพื่อนนักฟุตบอลอายุ 40 ปี แข่งขันในอำเภอห้วยยอด ปรากฎว่างบตัวนี้ยังไม่มี แต่พอมีตัวนี้น่าจะเป็นสัญญาณที่ดีต่อนักกีฬาในการแข่งขันเพื่อจะได้มีอุปกรณ์ เสื้อ กีฬาใช้ครับ อีกเรื่องหนึ่งครับมีชาวบ้านเอาสำเนาบัตรประชาชนและสำเนาทะเบียนบ้านของผู้สูงอายุมาและผมถามว่าเอามาทำไม ได้ความจากชาวบ้านว่าเอามาเพื่อยืนยันสิทธิของผู้สูงอายุ ถามว่าการรับรองสิทธินี้ทำเพื่ออะไร เป็นการปรับเงินจาก 600 บาทเป็น 700 บาท จาก 700 บาท เป็น 800 บาท จาก 800 บาท เป็น 900 บาท และไม่มีจาก 1,000 บาท เป็น 1,100 บาท และทำไม อบต.หรือเจ้าหน้าที่ไม่มีการประชาสัมพันธ์ให้พี่น้องประชาชนทราบเป็นหนังสือกระผมได้คุยกับปลัดฯและโทรศัพท์ไปหากรมกิจการผู้สูงอายุว่าปัญหาเหล่านี้มีข้อเท็จจริงอย่างไรเนื่องจากมีการส่งผ่านไลน์ อสม. มาเกิด

-11-

เป็นข้อมูลแบบนี้ถามว่าทำไม อบต.ไม่แจ้งมาเป็นหนังสือแจ้งสมาชิก/ประชาชนให้ทราบ ฝากแค่นี้ครับ

**ประธาน** ขอขอบคุณนายทัศนศิลป์ จันทร์แจ้ง ส.อบต.ม.5 จะให้นายกองค์การบริหารส่วนตำบลหนองช้างแล่นชี้แจงในวาระอื่น ๆ ต่อไปครับ

**ประธาน**  สมาชิกท่านใดรับหลักการแห่งร่างข้อบัญญัติเรื่อง งบประมาณรายจ่ายประจำปีงบประมาณ พ.ศ.2563 ในวาระที่ 1 โปรดยกมือ

**มติที่ประชุม รับหลักการ..................20...................เสียง**

**ประธาน**  สมาชิกท่านใดไม่รับหลักการแห่งร่างข้อบัญญัติเรื่อง งบประมาณรายจ่ายประจำปีงบประมาณ พ.ศ.2563 ในวาระที่ 1 โปรดยกมือ

 **ไม่รับหลักการ...............-.....................เสียง**

 **งดออกเสียง..................2....................เสียง (ประธานงดออกเสียง)**

**ประธาน การแปรญัตติ**

 **2.ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554**

 **ข้อ 45 วรรคสาม** ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สองให้กําหนดระยะเวลาเสนอคําแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับ หลักการแห่งร่างข้อบัญญัติงบประมาณนั้น

**ประธาน** ต่อไปจะเป็นการพิจารณาเพื่อเลือกคณะกรรมการแปรญัตติ ร่างข้อบัญญัติ เรื่อง งบประมาณรายจ่ายประจำปีงบประมาณ พ.ศ.2563ซึ่งคณะกรรมการแปรญัตติที่สภาองค์การบริหารส่วนตำบลหนองช้างแล่น ที่เคยคัดเลือกไว้ครั้งที่แล้วเมื่อ

 สมัยสามัญ สมัยที่ 3 ประจำปี พ.ศ.2561 วันที่ 14 เดือน สิงหาคม พ.ศ.2561 จำนวน 7 ท่าน จึงขอให้สมาชิกสภาองค์การบริหารส่วนตำบลเสนอชื่อ ทีละคน และเลือกจากชื่อที่เสนอนั้น

**ประธาน** ขอให้เสนอชื่อผู้รับเลือก บุคคลที่ 1 ครับ

**นายประพันธ์ ช่วยบำรุง** เรียนท่านประธานที่เคารพ ผมนายประพันธ์ ช่วยบำรุง ส.อบต.หมู่ที่7 ครับ

**ส.อบต.หมู่ที่7** ผมขอเสนอชื่อ นายโสภณ คีรีเดช ส.อบต.หมู่ที่6 ครับ

**ประธาน** ขอให้มีผู้รับรองจำนวน 2 ท่านครับ

**นายประเสริฐ ไชยทอง** เรียนท่านประธานที่เคารพ ผมนายประเสริฐ ไชยทอง ส.อบต.หมู่ที่5 ขอรับรอง

**ส.อบต.หมู่ที่5** ครับ

**นายสมคิด เสณี** เรียนท่านประธานที่เคารพ ผมนายสมคิด เสณีส.อบต.หมู่ที่4 ขอรับรอง

**ส.อบต.หมู่ที่4** ครับ

-12-

**ประธาน** ขอให้เสนอชื่อผู้รับเลือก บุคคลที่ 2 ครับ

**นางสาวนันทยา ชูคงนวน** เรียนท่านประธานที่เคารพ ดิฉัน นางสาวนันทยา ชูคงนวน ส.อบต.หมู่ที่10

**ส.อบต.หมู่ที่10** ขอเสนอชื่อ นายประเสริฐ ไชยทอง ส.อบต.หมู่ที่5 ค่ะ

**ประธาน** ขอให้มีผู้รับรองจำนวน 2 ท่านครับ

**นายโสภณ คีรีเดช** เรียนท่านประธานที่เคารพ ผมนายโสภณ คีรีเดช ส.อบต.หมู่ที่6 ขอรับรอง

**ส.อบต.หมู่ที่ 6**

**นายชนะ เดชภักดี** เรียนท่านประธานที่เคารพ ผมนายชนะ เดชภักดี ส.อบต.หมู่ที่3 ขอรับรอง

**ส.อบต.หมู่ที่3**

**ประธาน** ขอให้เสนอชื่อผู้รับเลือก บุคคลที่ 3 ครับ

**นายอุทัย จิตรอักษร** เรียนท่านประธานที่เคารพ ผมนายอุทัย จิตรอักษร ส.อบต.หมู่ที่10 ครับ

**ส.อบต.หมู่ที่10** ขอเสนอชื่อ นายอัฑฒ์พงศ์ ย่องซื่อ ส.อบต.หมู่ที่11 ครับ

 ขอให้มีผู้รับรองจำนวน 2 ท่านครับ

**นายนรินทร์ จันดี** เรียนท่านประธานที่เคารพ ผมนายนรินทร์ จันดี ส.อบต.หมู่ที่11 ขอรับรอง

**ส.อบต.หมู่ที่11**

**นายสุรพงษ์ ศรีทอง** เรียนท่านประธานที่เคารพ ผมนายสุรพงษ์ ศรีทอง ส.อบต.หมู่ที่12 ขอรับรอง

**ส.อบต.หมู่ที่12**

**ประธาน** ขอให้เสนอชื่อผู้รับเลือก บุคคลที่ 4 ครับ

**ประเสริฐ ไชยทอง** เรียนท่านประธานที่เคารพ ผมประเสริฐ ไชยทอง ส.อบต.หมู่ที่5 ครับ

**ส.อบต.หมู่ที่5** ขอเสนอชื่อ นายสุพร ศรีสง่า ส.อบต.หมู่ที่12 ครับ

**นายสุพร ศรีสง่า** เรียนท่านประธานผมนายสุพร ศรีสง่า ส.อบต.หมู่ที่12 ขอสละสิทธิ์ครับ

**ส.อบต.หมู่ที่12**

**ประธาน** ขอให้เสนอชื่อผู้รับเลือก บุคคลที่ 4 ใหม่ครับ

**นายโสภณ คีรีเดช** เรียนท่านประธานที่เคารพ ผมนายโสภณ คีรีเดช ส.อบต.หมู่ที่6 ครับ

**ส.อบต.หมู่ที่6** ขอเสนอชื่อ นางสาวนันทยา ชูคงนวน ส.อบต.หมู่ที่10 ครับ

**ประธาน** ขอให้มีผู้รับรองจำนวน 2 ท่านครับ

**นางละเมียด ปู่เพ็ชร** เรียนท่านประธานที่เคารพ ดิฉัน นางละเมียด ปู่เพ็ชร ส.อบต.หมู่ที่7 ขอรับรอง

**ส.อบต.หมู่ที่7**

**นายคนึง ชัยวิเศษ** เรียนท่านประธานที่เคารพ นายคนึง ชัยวิเศษ ส.อบต.หมู่ที่8 ขอรับรอง

**ส.อบต.หมู่ที่8**

**ประธาน** ขอให้เสนอชื่อผู้รับเลือก บุคคลที่ 5 ครับ

**นายอัฑฒ์พงศ์ ย่องซื่อ** เรียนท่านประธานที่เคารพ ผมนายอัฑฒ์พงศ์ ย่องซื่อ ส.อบต.หมู่ที่11 ครับ

**ส.อบต.หมู่ที่11** ขอเสนอชื่อ นายลอบ ซุ้มวุ้ง ส.อบต.หมู่ที่6 ครับ

 ขอให้มีผู้รับรองจำนวน 2 ท่านครับ

**นายอุทัย จิตรอักษร** เรียนท่านประธานที่เคารพ ผมนายอุทัย จิตรอักษร ส.อบต.หมู่ที่10ขอรับรอง

**ส.อบต.หมู่ที่10**

**นายประพันธ์ ช่วยบำรุง** เรียนท่านประธานที่เคารพ ผมนายประพันธ์ ช่วยบำรุง ส.อบต.หมู่ที่7ขอรับรอง

-13-

**ส.อบต.หมู่ที่7**

**ประธาน** ขอให้เสนอชื่อผู้รับเลือก บุคคลที่ 6 ครับ

**นายจงรักษ์ ไทยกลาง** เรียนท่านประธานที่เคารพ ผมนายจงรักษ์ ไทยกลาง ส.อบต.หมู่ที่9 ครับ

**ส.อบต.หมู่ที่9** ขอเสนอชื่อ นายสมคิด เสณี ส.อบต.หมู่ที่4 ครับ

 ขอให้มีผู้รับรองจำนวน 2 ท่านครับ

**นายนรินทร์ จันดี** เรียนท่านประธานที่เคารพ ผมนรินทร์ จันดี ส.อบต.หมู่ที่11ขอรับรอง ครับ

**ส.อบต.หมู่ที่11**

**นายสุรพงษ์ ศรีทอง** เรียนท่านประธานที่เคารพ ผมนายสุรพงษ์ ศรีทอง ส.อบต.หมู่ที่12ขอรับรอง

**ส.อบต.หมู่ที่12**

**ประธาน** ขอให้เสนอชื่อผู้รับเลือก บุคคลที่ 7 ครับ

**นางสาวจรินทร์ แก้วระยับ** เรียนท่านประธานที่เคารพ ดิฉัน นางสาวจรินทร์ แก้วระยับ ส.อบต.หมู่ที่9

**ส.อบต.หมู่ที่9** ขอเสนอชื่อ นางละเมียด ปู่เพ็ชร ส.อบต.หมู่ที่10 ค่ะ

 ขอให้มีผู้รับรองจำนวน 2 ท่านครับ

**นางนันทยา ชูคงนวน** เรียนท่านประธานที่เคารพ ดิฉัน นางนันทยา ชูคงนวน ส.อบต.หมู่ที่10ขอรับรอง

**ส.อบต.หมู่ที่10** ค่ะ

**นายคนึง ชัยวิเศษ** เรียนท่านประธานที่เคารพ ผมนายคนึง ชัยวิเศษ ส.อบต.หมู่ที่8 ขอรับรองครับ

**ส.อบต.หมู่ที่8**

**มติที่ประชุม** สรุปผลการคัดเลือกคณะกรรมการแปรญัตติ ดังนี้

1.นายโสภณ คีรีเดช ส.อบต.ม.6

2.นายประเสริฐ ไชยทอง ส.อบต.ม.5

3.นายอัฑฒ์พงศ์ ย่องซื่อ ส.อบต.ม.11

4.นางสาวนันทนา ชูคงนวน ส.อบต.ม.10

 5.นายลอบ ซุ้มวุ้ง ส.อบต.ม.6

 6.นายสมคิด เสณี ส.อบต.ม.4

 7.นางละเมียด ปู่เพ็ชร ส.อบต.ม.7

**มติที่ประชุม** เห็นชอบจำนวน 22 เสียง

 ไม่เห็นชอบจำนวน - เสียง

 งดออกเสียง 1 เสียง (ประธานงดออกสียง)

**ประธาน** ต่อไปขอให้ที่ประชุมกำหนดระยะเวลาเสนอคำแปรญัตติต่อคณะกรรมการ

แปรญัตติร่างข้อบัญญัติเรื่อง งบประมาณรายจ่ายประจำปีงบประมาณ พ.ศ.2563ซึ่งตามระเบียบกำหนดไว้ไม่น้อยกว่า 24 ชั่วโมง นับแต่ที่ประชุมมีมติรับหลักการในวาระที่ 1 ซึ่งสมัยประชุมนี้ สภาองค์การบริหารส่วนตำบล กำหนดสมัยประชุมระหว่างวันที่ 1-15 สิงหาคม 2562 ซึ่งสมาชิกฯจะต้องขอยื่นเสนอคำแปรญัตติ

-14-

ภายในระยะเวลาที่กำหนด แต่หากระยะเวลาเสนอคำแปรญัตติไม่แล้วเสร็จจะขยายออกไปก็ได้

**ประธาน**  ขอเชิญ นายโสภณ คีรีเดช ส.อบต.ม.6 ครับ

**นายโสภณ คีรีเดช** กราบเรียนท่านประธานที่เคารพกระผมนายโสภณ คีรีเดช ส.อบต.ม.6 ระยะเวลา

**ส.อบต.ม.6** เสนอคำแปรญัตติต่อคณะกรรมการแปรญัตติร่างข้อบัญญัติ วันที่ 14 -16 สิงหาคม 2562 จำนวน 3 วันครับ

**ประธาน**  ขอมติที่ประชุมครับ

**มติที่ประชุม** เห็นชอบจำนวน 21 เสียง

 ไม่เห็นชอบจำนวน - เสียง

งดออกเสียง 1 เสียง (ประธานงดออกสียง)

**ประธาน** เป็นอันว่าที่ประชุมได้กำหนดระยะเวลาเสนอคำแปรญัตติเรียบร้อยแล้ว จึงขอให้สมาชิกสภาองค์การบริหารส่วนตำบล ที่มีความประสงค์จะเสนอคำแปรญัตติภายในระยะเวลาที่กำหนด และขอให้คณะกรรมการแปรญัตติมาปฏิบัติหน้าที่ในระยะเวลาที่กำหนดด้วย

**นายสรวิศย์ คงอ่อน** ขออนุญาตประธานสภาและสมาชิกสภา ซึ่งได้กำหนดระยะเวลาแปรญัตติ

**เลขานุการสภาฯ** แล้ว ในวันที่ 14-16 สิงหาคม 2562 กระผมขอนัดประชุมเพื่อเลือกประธานคณะกรรมการแปรญัตติและเลขานุการคณะกรรมการแปรญัตติใน วันที่ 14 สิงหาคม 2562 ณ ห้องประชุมสภาองค์การบริหารส่วนตำบลหนอง ช้างแล่น องค์การบริหารส่วนตำบลหนองช้างแล่น

เนื่องจากกระผมได้เป็นตัวแทนการประเมิน LPA จำนวน 2 อำเภอ มีอำเภอวังวิเศษ และอำเภอสิเกา ซึ่งการตั้งคณะกรรมการแปรญัตติถ้ามีอยู่แล้วและสมาชิกมีวาระการดำรงตำแหน่ง 4 ปี ถ้ายังอยู่ในวาระไม่ต้องมีการเลือกตั้งคณะกรรมการแปรญัตติอีก ซึ่งฝ่ายกฎหมายของกรมส่งเสริมการปกครองท้องถิ่นได้ตอบมาว่า คณะกรรมการแปรญัตติถ้ามีอยู่แล้วแต่หากยังอยู่ในวาระไม่ต้องมีการเลือกตั้งคณะกรรมการฯอีกครับ

**ประธาน 3.2 ญัตติ เรื่องขออนุมัติโอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 5 รายการ จำนวน 325,000 บาท (สามแสนสองหมื่นห้าพันบาทถ้วน) (เอกสารหมายเลข4) ดังต่อไปนี้**

1.รายการจัดซื้อหัวฉีดน้ำดับเพลิงชนิดปรับฝอย 1 ชุดจำนวนเงิน 27,500.-บาท (สองหมื่นเจ็ดพันห้าร้อยบาทถ้วน)

2.รายการจัดซื้อเสื้อคลุมกันไฟยาวถึงเข่าพร้อมปักด้านหลังจำนวน 2 ชุดๆ ละ 6,500 รวมเป็นจำนวน 13,000.-บาท (หนึ่งหมื่นสามพันบาทถ้วน)

3.รายการจัดซื้อบันไดอลูมิเนียมแบบสไลด์ ขนาด 15 ฟุต จำนวน 1 อัน จำนวนเงิน 10,500.-บาท (หนึ่งหมื่นห้าร้อยบาทถ้วน)

-15-

4.รายการจัดหาโต๊ะประชุม จำนวน 3 ตัว จำนวนเงิน 24,000.-บาท (สองหมื่นสี่พันบาทถ้วน)

5.รายการสำหรับจ่ายเป็นค่าซ่อมแซมบำรุงรักษาครุภัณฑ์ขนาดใหญ่ เช่น เครื่องจักร ยานพาหนะ ฯลฯ จำนวนเงิน 250,000.-บาท (สองแสนห้าหมื่นบาทถ้วน)

**โอนเพิ่ม**

1.ด้านบริหารงานทั่วไป แผนงานบริหารงานทั่วไป งานบริหารงานทั่วไป งบลงทุน หมวดรายจ่ายค่าครุภัณฑ์ ประเภทค่าครุภัณฑ์เครื่องดับเพลิง โครงการจัดซื้อหัวฉีดน้ำดับเพลิงชนิดปรับฝอย 1 ชุด เป็นหัวฉีดปรับฝอยและสามารถฉีดเป็นลำตรงได้ สามารถปรับอัตราการไหลของน้ำได้ 4 ระดับ 30-60-95-125 GPM.

โดยแยกจากการปรับฝอยหรือลำตรง จำนวนเงิน 27,500.-บาท (สองหมื่นเจ็ดพันห้าร้อยบาทถ้วน)

2 ด้านบริหารงานทั่วไป แผนงานบริหารงานทั่วไป งานบริหารงานทั่วไป งบลงทุน หมวดรายจ่ายค่าครุภัณฑ์ ประเภทค่าครุภัณฑ์เครื่องดับเพลิงโครงการจัดซื้อเสื้อคลุมกันไฟยาวถึงเข่าพร้อมปักด้านหลังจำนวน 2 ชุดๆ รายการจ่ายเป็นค่าเสื้อคลุมกันไฟยาวถึงเข่าพร้อมปักด้านหลังผลิตจากเนื้อผ้า มีแถบสะท้อนแสงที่ด้านหน้า ด้านหลังและแขนทั้งสองข้าง กระดุมเป็นแบบขอสับ จำนวน 2 ชุดๆ ละ 6,500 รวมเป็นจำนวน 13,000.-บาท (หนึ่งหมื่นสามพันบาทถ้วน)

3. ด้านบริหารงานทั่วไป แผนงานบริหารงานทั่วไป งานบริหารงานทั่วไป งบลงทุน หมวดรายจ่ายค่าครุภัณฑ์ ประเภทค่าครุภัณฑ์สำรวจ โครงการจัดซื้อบันไดอลูมิเนียมแบบสไลด์ ขนาด 15 ฟุต จำนวน 1 อัน รายการ จ่ายเป็นค่าบันไดอลูมิเนียมแบบสไลด์ ขนาด 15 ฟุต จำนวนเงิน 10,500.-บาท (หนึ่งหมื่นห้าร้อยบาทถ้วน)

4. ด้านบริหารงานทั่วไป แผนงานบริหารงานทั่วไป งานบริหารงานทั่วไป งบลงทุน หมวดรายจ่ายค่าครุภัณฑ์ ประเภทค่าครุภัณฑ์สำนักงาน รายการสำหรับจัดหาโต๊ะประชุม จำนวน 3 ตัว จำนวนเงิน 24,000.-บาท (สองหมื่นสี่พันบาทถ้วน)

5. ด้านบริหารงานทั่วไป แผนงานบริหารงานทั่วไป งานบริหารงานทั่วไป งบลงทุน หมวดรายจ่ายค่าครุภัณฑ์ ประเภทค่าบำรุงรักษา รายการสำหรับจ่ายเป็นค่าซ่อมแซมบำรุงรักษาครุภัณฑ์ขนาดใหญ่ เช่น เครื่องจักร ยานพาหนะ ฯลฯ จำนวนเงิน 250,000.-บาท (สองแสนห้าหมื่นบาทถ้วน)

**โอนลด**

1.ด้านงบกลาง แผนงานงบกลาง งานบริหารงานทั่วไป งบกลาง หมวดงบกลาง ประเภท สำรองจ่าย รายการ สำหรับจ่ายเงินในกรณีจำเป็นหรือบรรเทาความ

-16-

เดือดร้อนของประชาชนเมื่อเกิดกรณีฉุกเฉิน เกี่ยวกับอุบัติเหตุและสาธารณภัยต่าง ๆ จำนวน 325,000 บาท

**ประธาน ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่2 และ 3) พ.ศ.2543**

**หมวด 4 การโอนและแก้ไขเปลี่ยนแปลงงบประมาณ**

 **ข้อ 27** **การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น**

**ประธาน -**สมาชิกท่านใดจะสอบถามหรือไม่

 **-**ไม่มีสมาชิกท่านใดจะสอบถามนะครับ

-ต่อไปจะขอมติครับ

**ประธาน** สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 5 รายการ จำนวน 325,000 บาท (สามแสนสองหมื่นห้าพันบาทถ้วน) โปรดยกมือครับ

**มติที่ประชุม** อนุมัติ....................21.............เสียง

**ประธาน -**สมาชิกท่านใดไม่อนุมัติให้โอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 5 รายการ จำนวน 325,000 บาท (สามแสนสองหมื่นห้าพันบาทถ้วน) โปรดยกมือครับ

ไม่อนุมัติ...................-..............เสียง

 งดออกเสียง..............1............เสียง (ประธานงดออกสียง)

**3.3 ญัตติ เรื่องขออนุมัติโอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 1 รายการ**

**จำนวน 196,000 บาท (หนึ่งแสนเก้าหมื่นหกพันบาทถ้วน) (เอกสารหมายเลข**

**5) ดังต่อไปนี้**

**โอนเพิ่ม**

แผนงานเคหะและชุมชน งานไฟฟ้าถนน งบลงทุน หมวดรายจ่ายค่าที่ดินและสิ่งก่อสร้าง ประเภทรายจ่ายค่าก่อสร้างสิ่งสาธารณูปโภค โครงการติดตั้งไฟฟ้าส่องสว่างเขตชุมชนและจุดเสี่ยงหมู่ที่ 1,2,4,8 ตำบลหนองช้างแล่น อำเภอห้วยยอด จังหวัดตรัง รายละเอียดดังนี้

ติดตั้งเสาไฟฟ้าพร้อมกิ่งโคมและอุปกรณ์ครบชุด เสาสูง 9.00 เมตร จำนวน 4 ต้น (ตามแบบแปลน อบต.หนองช้างแล่นกำหนด) พร้อมติดตั้งป้ายโครงการจำนวน 2 ป้าย ป้ายชั่วคราว จำนวน 1 ป้าย จำนวนเงิน 196,000 บาท

-17-

 **โอนลด**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดรายจ่ายค่าที่ดินและสิ่งก่อสร้าง ค่าออกแบบ ค่าควบคุมงานที่จ่ายให้แก่เอกชน นิติบุคคล หรือบุคคลภายนอกเพื่อให้ได้มาซึ่งสิ่งก่อสร้าง ประเภท รายจ่าย ค่าออกแบบ จ้างควบคุมงานที่จ่ายให้เอกชนหรือนิติบุคคล เพื่อจ่ายเป็นค่า

ออกแบบ จ้างควบคุมงานที่จ่ายให้แก่ให้เอกชนหรือนิติบุคคล จำนวนเงิน 196,000 บาท

**ประธาน -**สมาชิกท่านใดจะสอบถามอีกหรือไม่

 **-**ไม่มีสมาชิกท่านใดจะสอบถามครับ

 -ต่อไปจะขอมติครับ

**ประธาน** สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 1 รายการ จำนวน 196,000 บาท (หนึ่งแสนเก้าหมื่นหกพันบาทถ้วน) โปรดยกมือครับ

**มติที่ประชุม** อนุมัติ...................21..................เสียง

**ประธาน -**สมาชิกท่านใดไม่อนุมัติให้โอนเงินงบประมาณรายจ่ายประจำปีงบประมาณ พ.ศ. 2562 เพื่อไปตั้งจ่ายเป็นรายการใหม่ จำนวน 1 รายการ จำนวน 196,000 โปรดยกมือครับ

ไม่อนุมัติ.................-...................เสียง

 งดออกเสียง............1................ เสียง(ประธานงดออกสียง)

**ระเบียบวาระที่ 4** เรื่องอื่น ๆ (ถ้ามี)

**ประธาน** ขอเชิญ นายสุพร ศรีสง่า ส.อบต.ม.12 ครับ

**นายสุพร ศรีสง่า** กราบเรียนท่านประธานที่เคารพและสมาชิกสภา อบต.ทุกท่าน กระผมขอฝากท่าน

**ส.อบต.ม.12** ประธานไปยังผู้อำนวยการกองช่าง กระผมจะขอปรึกษาหารือเกี่ยวกับถนนสาย ควนเลียบ - บ้านวังหิน ไปออกห้วยนาง อยากถามว่าแนวทางการทำงานทั้ง 2 บริษัท ในการปฏิบัติงาน เช่น กำจัดฝุ่นในช่วงหมู่ที่ 4 เชื่อมหมู่ที่ 12 ฝุ่นไม่เกิดสักครั้ง แต่เข้าช่วง ม.ที่ 12 ไปออกห้วยนางไม่ค่อยรดน้ำมีฝุ่นตลบอบอวล ปัจจุบันได้มีการบดอัดขั้นแรกเสร็จเรียบร้อยโดยปูนซีเมนต์คลุกกับหินครับ อีกเรื่องคือเรื่องต้นไม้ริมทางที่อยู่ไหล่ทางลึกได้มีการใช้เลื่อยตัดโคนแล้วแต่พอตรงโค้งก่อนสุดระยะทางมีต้นแพนนกยูงขนาดเล็กกว่ากระติกน้ำร้อนเกาะติดที่ขอบถนนแต่ไม่มีการขุดออก อยากฝากให้ช่วยตัดต้นไม้ประมาณ 3 ต้น นั้นด้วยครับ ขอบคุณครับ

**ประธาน** ขอขอบคุณนายสุพร ศรีสง่า ส.อบต.ม.12 มากครับและขอเชิญผู้อำนวยการกองช่างช่วยชี้แจงด้วยครับ

-18-

**นายทองคำ สุงสุด** เรียนท่านประธานสภาที่เคารพและสมาชิกสภาองค์การบริหารส่วนตำบลหนองช้าง

**ผู้อำนวยการกองช่าง** แล่นผู้ทรงเกียรติ สืบเนื่องจากโครงการดังกล่าวเป็นโครงการของจังหวัด ผมเป็น ผู้ควบคุมงานซึ่งสองช่วงเป็นของผู้รับเหมาบริษัทเดียวกันของห้างหุ้นส่วนจำกัด วงศ์สวัสดิ์ แต่ได้ตัดต่อให้ห้างหุ้นส่วนจำกัดไทยถิรโรจน์ในช่วงที่2ทำงาน หลักการทำงานแบบเดียวกันครับ ผมได้แจ้งให้ห้างหุ้นส่วนจำกัดไทยถิรโรจน์ให้ใช้เครื่องจักรที่รับผิดชอบในส่วนของช่วงที่ 2 แล้วครับ ส่วนต้นไม้เมื่อก่อสร้างถนนเสร็จถนนเป็นของเราก็สามารถตัดได้ครับ

**ประธาน** ขอขอบคุณผู้อำนวยการกองช่างมากครับ

**ประธาน** ขอเชิญ นายโสภณ คีรีเดช ส.อบต.ม6 ครับ

**นายโสภณ คีรีเดช** เรียนท่านประธานที่เคารพ กระผมมีเรื่องสอบถามเกี่ยวกับการรับเบี้ยยังชีพผู้สูงอายุ

**ส.อบต.ม.6** รายหนึ่ง เป็นชาวบ้านหมู่ที่ 6 ซึ่งตกค้างอยู่หนึ่งคนได้ขึ้นทะเบียนไว้แล้วแต่พอถึงเวลาขึ้นเงินเขาไม่ได้รับเงินรวมแล้วปีละ 7,200 บาท เป็นเงินสำหรับคนยากคนจนตกค้างได้รับความเดือดร้อนจึงอยากฝากท่านประธานด้วยครับ

**ประธาน** ขอขอบคุณนายโสภณ คีรีเดช ส.อบต.ม6 ครับ และขอเชิญท่านนายกองค์การบริหารส่วนตำบลหนองช้างแล่นชี้แจงด้วยครับ

**นายโสพาศ เมืองแก้ว** เรียนท่านประธานสภาและสมาชิกสภาองค์การบริหารส่วนตำบลหนองช้างแล่น

**นายก อบต.** ที่เคารพ และขอขอบคุณสมาชิกสภาองค์การบริหารส่วนตำบลหนองช้างแล่น นายทัศนศิลป์ จันทร์แจ้ง และนายโสภณ คีรีเดช มากครับและกระผมขอตอบคำถามชี้แจงพร้อมกันเลยนะครับ ในเรื่องของการปรับภูมิทัศน์ในส่วนของป้ายยินดีต้อนรับขององค์การบริหารส่วนตำบลหนองช้างแล่น ยกตัวอย่างเหมือนกันในห้องสภาฯแห่งนี้หากเราอยู่ในไปนานๆ จะต้องมีการปรับแต่งบ้านของเราและด้วยงบประมาณที่ไม่มากมายนักโดยเฉพาะองค์การบริหารส่วนตำบลหนองช้างแล่น ของเราอยู่ติดกับถนนเส้นหลักคือถนนเพชรเกษมใครขับรถผ่านไปมาจะเห็นได้ง่าย ส่วนในเรื่องของยาเสพติดงบกีฬาได้มีการส่งเสริมไปแล้วเป็นเงินจำนวน 250,000

 บาท ถามว่าคุ้มหรือไม่ ถ้าทำด้วยจิตใจของคนหนองช้างแล่นผมถือว่าคุ้มค่ามากเมื่อ มามองถึงความจำเป็นอย่างไรนั้น ผมขอฝากท่านสมาชิกที่เคารพทุกท่านว่าให้ดูครอบครัวของตนเองเถอะครับดูลูกหลานของตนเองเถอะครับว่าอยู่กันอย่างไร ขอให้แก้ที่ลูกหลานของตนเอง กระผมต้องขอโทษและฝากถึงพี่น้องชาวบ้านเพราะปัญหานี้ทั่วประเทศยังไม่แก้ได้ไม่ว่าอย่างไรต้องแก้ปัญหาที่ตนเองก่อน ส่วนเรื่องกีฬา ควรส่งเสริมนะครับไม่ใช่ว่าเมื่อแข่งขันกีฬาเสร็จแล้วจะไม่มีเด็กติดยาเสพติดเลย มันไม่ใช่แต่การจัดการแข่งขันกีฬาเนื่องจากต้องการให้เกิดความรักใคร่สามัคคีกัน ในตำบลเท่านั้นเองครับ ในเรื่องของการประชาคมหมู่บ้านถนนในวัดศรีรัตนารามวัดหนองช้างแล่นกับถนนสายคุณเชือน ทำไมถึงเลือกทำสายคุณเชือนก่อน เพราะหมู่ที่ 1 สามารถไปออกหมู่ที่ 2 ออกหมู่ที่ 10 ซึ่งไปได้ทั้งหมดเพราะเชื่อมต่อ

-19-

กันได้ ต่อไปหากทำถนนสายนี้แล้วโอกาสในการพัฒนาลำน้ำศักดิ์สิทธิ์เป็นสถานที่ในการท่องเที่ยวพักผ่อนได้ที่คิดเพราะให้ได้เป็นผลประโยชน์แต่ไม่ได้ไม่สนใจถนนวัดศรีรัตนารามมีเหตุผลเนื่องจากงบมีจำนวนจำกัดครับ ในเรื่องระบบประปาหมู่ที่ 5 น่าเห็นใจหมู่ที่ 5 ครับที่ยังไม่มีน้ำประปาใช้ ก่อนจะจัดทำประชาคมหมู่บ้านจะต้องเป็นระบบเราต้องเจาะบ่อบาดาลถ้ามีการเจาะบ่อเสร็จจึงจ่ายขาดเงินสะสมซึ่งเป็นเรื่องสำคัญประปาหมู่ที่ 5 ต้องเกิดอย่างแน่นอนครับ เรื่องการยืนยันสิทธิผู้สูงอายุ ในเรื่องนี้ปลัดฯ ต้องให้นักพัฒนาชุมชนมาตอบ แต่กระผมขอพูดโดยรวมเนื่องจากเป็นการเผยแพร่ทางสื่อโซเซียลโดยส่งในไลน์นั้นเป็นไปอย่างรวดเร็ว และขอตอบว่าผมไม่เห็นหนังสือดังกล่าว มีสมาชิกสภาฯโทรมาสอบถามผมก็ไม่รู้ว่าจริงหรือไม่จริง อยู่ดี ๆ ให้มายืนยันสิทธิของผู้สูงอายุใหม่ ทั้งที่ผู้สูงอายุมีชีวิตแต่ไม่มีหนังสือมายัง อบต. ผมเลยบอกนักพัฒนาชุมชนไปว่าหากมีข้อมูลแล้วให้โดยแก้ไขให้ทำเป็นหนังสือ แจ้งสมาชิกทุกท่านเพื่อให้เขามายืนยันสิทธิผู้สูงอายุ ซึ่งผู้สูงอายุมีจำนวนประมาณ 1,100 กว่าคน จะแก้ปัญหาโดยต้องทำเป็นระบบต่อไป ส่วนเรื่องที่ ส.อบต.ม.6 กรณีผู้สูงอายุ 1 รายที่กล่าวถึง มีเอกสารหลักฐานอะไรมาแนบหรือไม่ ผมถือว่าสิทธิของชาวบ้านสำคัญ หากหนึ่งปีแล้วหากยังไม่ได้รับเงินถามว่าเจ้าหน้าที่ทำอะไรอยู่ซึ่งต้องรับผิดชอบตามหน้าที่หรือมีการตกหล่นอย่างไรมีหลักฐานหรือไม่ มีลายเซ็นหรือไม่ มายื่นกับใครเมื่อใดอย่างไรครับ

**ประธาน** ขอขอบคุณนายกองค์การบริหารส่วนตำบลหนองช้างแล่นมากครับและขอเชิญ นายทัศนศิลป์ จันทร์แจ้ง ส.อบต.ม.5 ครับ

**นายทัศนศิลป์ จันทร์แจ้ง** เรียนท่านประธานกระผมอยากให้เจ้าหน้าที่ที่เกี่ยวข้องด้านผู้สูงอายุมาชี้แจงว่าทำไม

**ส.อบต.ม.5** ไม่ทำหนังสือแจ้งสมาชิกฯเพราะเรื่องนี้เป็นเรื่องสำคัญมากครับ

**ประธาน** ขอบคุณนายทัศนศิลป์ จันทร์แจ้ง ส.อบต.ม.5 ครับและขอเชิญเจ้าหน้าที่เกี่ยวข้องด้านผู้สูงอายุมาชี้แจงด้วยครับ

**นางสาวภัทราพร วิชิสโร** กราบเรียนท่านประธานสภาที่เคารพ ดิฉันขอเรียนว่าไม่ทราบเพราะไม่ได้เป็นคน

**นักพัฒนาชุมชน** โพสต์ข้อความให้ผู้สูงอายุมายืนยันสิทธิทางไลน์ ดูข้อมูลได้เลยว่าผู้ใดเป็นคนลงในไลน์ แต่ทั้งนี้กรณีดังกล่าวก็จำเป็นที่จะต้องยืนยันตัวตนของผู้สูงอายุในอนาคต เนื่องจากหลักฐานในการรับเงินไม่ตรงด้วยเพราะเคยมีปัญหาในการรับเงินมาก่อน และเนื่องจากกรมบัญชีกลางจะดำเนินการปรับปรุงระบบการจ่ายเงินของผู้สูงอายุ จึงอยากให้รอเป็นหนังสืออย่างเป็นทางการอีกครั้งหนึ่งค่ะ

**ประธาน** ขอขอบคุณนางสาวภัทราพร วิชิสโร นักพัฒนาชุมชนจึงขอให้รอหนังสือเป็นลายลักษณ์อักษรอีกครั้งครับ

**ทัศนศิลป์ จันทร์แจ้ง** เรียนท่านประธาน กระผมขอฝากท่านประธานให้ติดตามเรื่องนี้ให้เกิดความ

**ส.อบต.ม.5** เรียบร้อยด้วยครับ

-20-

**ประธาน** ขอขอบคุณ ทัศนศิลป์ จันทร์แจ้ง ส.อบต.ม.5 มากครับขอเชิญ และขอเชิญนายอุทัย จิตรอักษร ส.อบต.ม.10 ครับ

**นายอุทัย จิตรอักษร** กราบเรียนท่านประธานที่เคารพครับ กระผมขอฝากไปยังผู้บริหารไปยังกองช่างครับ

**ส.อบต.ม.10** เนื่องจากมีเรื่องผ่านหูผมมากรณีการสร้างถนนคอนกรีต 2 ข้างทาง ที่ไหล่ทาง ตามแผนงานระบุให้ใช้หินผุแต่ผู้รับเหมาเอาดินสองข้างทางของถนนมาถมไว้ จนเสร็จงานแล้ว จึงอยากขอฝากดูแลเรื่องนี้ด้วยครับ

**ประธาน** ขอขอบคุณนายอุทัย จิตรอักษร ส.อบต.ม.10 ครับ และขอเชิญ นายสมพร ภิรมย์ ส.อบต.ม.4 ครับ

**นายสมพร ภิรมย์** กราบเรียนท่านประธานที่เคารพครับกระผมนายสมพร ภิรมย์ ส.อบต.ม.4 ครับ ในเมื่อพูดถึงเรื่องผู้สูงอายุแล้ว มีในเรื่องโครงการศึกษาดูงานผู้สูงอายุ เนื่องจากมี นักพัฒนาชุมชนคนที่แล้วได้พูดว่า สมาชิกสภาไม่มีความจำเป็นจะไปกับผู้สูงอายุ หากจะไปได้จะต้องแนบบัตรประจำตัวผู้สูงอายุ จึงอยากให้ผู้สูงอายุและสมาชิกดำเนินการไปในทางเดียวกันไม่มีความแตกแยกเหมือนครั้งที่ผ่านมาขอฝากด้วยครับ

**ประธาน** ขอขอบคุณนายสมพร ภิรมย์ ส.อบต.ม.4 ครับและมีสมาชิกท่านใดมีเรื่องอื่นจะเสนอต่อที่ประชุมอีกหรือไม่ ถ้าไม่มีขอปิดการประชุมครับ

**ประธาน** ไม่มีสมาชิกท่านใดมีเรื่องจะเสนอต่อที่ประชุม ขอปิดการประชุมครับ

**ปิดประชุมเวลา** 15.30น.

-21-

เสนอคณะกรรมการตรวจสอบรายงานการประชุมสภาองค์การบริหารส่วนตำบลหนองช้างแล่น

ได้พิจารณาตรวจสอบบันทึกการประชุมสภาองค์การบริหารส่วนตำบลหนองช้างแล่น

สมัยสามัญ สมัยที่ 3 ประจำปี พ.ศ.2562 เมื่อวันที่ 13 เดือน สิงหาคม พ.ศ.2562 เวลา 13.30 น.

 (ลงชื่อ) นายสรวิศย์ คงอ่อน

 (นายสรวิศย์ คงอ่อน)

 ตำแหน่ง เลขานุการสภา อบต.หนองช้างแล่น

คณะกรรมการตรวจสอบรายงานการประชุมได้ตรวจบันทึกการประชุมแล้ว เห็นว่าถูกต้อง

เมื่อวันที่ 19 เดือน สิงหาคม พ.ศ.2562

 (ลงชื่อ) นายประเสริฐ ไชยทอง ผู้ตรวจรายงานการประชุม

 (นายประเสริฐ ไชยทอง)

 ตำแหน่ง สมาชิกสภาองค์การบริหารส่วนตำบลหนองช้างแล่น

 (ลงชื่อ) นายชนะ เดชภักดี ผู้ตรวจรายงานการประชุม

 (นายชนะ เดชภักดี)

 ตำแหน่ง สมาชิกสภาองค์การบริหารส่วนตำบลหนองช้างแล่น

 (ลงชื่อ) นางสาวจรินทร์ แก้วระยับ ผู้ตรวจรายงานการประชุม

 (นางสาวจรินทร์ แก้วระยับ)

 ตำแหน่งสมาชิกสภาองค์การบริหารส่วนตำบลหนองช้างแล่น

รับรองรายงานการประชุมสภาองค์การบริหารส่วนตำบลหนองช้างแล่น

ในสมัยสามัญ สมัยที่ 3 ประจำปี พ.ศ.2562 เมื่อวันที่ 13 เดือน สิงหาคม พ.ศ.2562 เวลา 13.30 น.

ได้รับรองรายงานการประชุมแล้วในการประชุมสภาองค์การบริหารส่วนตำบลหนองช้างแล่น

ในสมัยสามัญ สมัยที่ 3 ครั้งที่ 2 ประจำปี พ.ศ.2562 เมื่อวันที่ 26 เดือน สิงหาคม พ.ศ.2562 เวลา 13.30 น.

จึงได้ลงชื่อรับรองไว้เพื่อปิดประกาศรายงานการประชุมให้ประชาชนทั่วไปทราบ

 (ลงชื่อ) นายสมพงษ์ จันโพธิ์ ผู้รับรองรายงานการประชุม

 (นายสมพงษ์ จันโพธิ์)

 ตำแหน่ง ประธานสภาองค์การบริหารส่วนตำบลหนองช้างแล่น